59. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓ ΑΣΙΑΣ Αριθ. 53134 της 22/30 Δεκ. 1988 (ΦΕΚ Β΄ 951) Επιδότηση ενοικίου των δικαιούχων του Οργανισμού Εργατικής Κατοικίας. Έχοντας υπόψη: 1.Τις διατάξεις του Νόμ. 1558/85 «Κυβέρνηση και Κυβερνητικά Όργανα» (ΦΕΚ 137, τ.Α΄ της 26. 7.1985). 2.Τις διατάξεις του Ν.Δ. 2963/54 «περί ιδρύσεως Αυτόνομου Οργανισμού Εργατικής Κατοικίας» όπως τροποποιήθηκαν και συμπληρώθηκαν μέχρι σήμερα. 3.Τις διατάξεις του Κανονισμού «περί προϋποθέσεων παροχής κατοικίας και δανείων υπό του Ο.Ε.Κ.» (Υα 30727/4815/4.8.1972 ΦΕΚ 661 τ.Β΄/14.8.71) όπως τροποποιήθηκε και ισχύει. 4.Την επείγουσα ανάγκη λήψεως συμπληρωματικών μέτρων για την αντιμετώπιση εκτάκτων στεγαστικών αναγκών δικαιούχων του Οργανισμού Εργατικής Κατοικίας, αποφασίζουμε: 1.Ο Αυτόνομος Οργανισμός Εργατικής Κατοικίας (ΟΕΚ) χορηγεί σε κατηγορίες δικαιούχων του οικονομική ενίσχυση για την αντιμετώπιση της δαπάνης μίσθωσης εργασίας. Η κάλυψη των απαιτούμενων δαπανών βαρύνει το στεγαστικό κεφάλαιο του ΟΕΚ. 2.Η οικονομική ενίσχυση παρέχεται στις εξής κατηγορίες δικαιούχων του ΟΕΚ: α)σε μεμονωμένα άτομα ηλικίας τουλάχιστον εξήντα ετών ή και σε ζευγάρια, από τα οποία ο ένας από τους συζύγους έχει συμπληρώσει το εξηκοστό έτος της ηλικίας του, εφόσον έχουν ετήσιο ακαθάριστο οικογενειακό εισόδημα μέχρι 1.200.000 δρχ. β)σε νέα ζευγάρια, που τέλεσαν το γάμο τους μέσα στα δύο τελευταία έτη πριν από την υποβολή της αίτησης για επιδότηση, εφόσον κανείς από τους δύο δεν έχει υπερβεί το τριακοστό πέμπτο έτος της ηλικίας και έχουν ετήσιο ακαθάριστο οικογενειακό εισόδημα μέχρι 1.200.000 δρχ. γ)σε δικαιούχους που το ετήσιο ακαθάριστο οικογενειακό εισόδημά τους δεν ξεπερνά τις 700.000 δρχ. Σελ. 68,886 Τεύχος ΙΑ-8-3 Σελ. 2 Και για τις τρεις παραπάνω κατηγορίες το όριο ανώτατου οικογενειακού εισοδήματος αυξάνεται κατά 100.000 δρχ. και κάθε προστατευόμενο παιδί. 3.Όλοι οι δικαιούχοι και των τριών παραπάνω κατηγοριών πρέπει να πληρούν τις βασικές προϋποθέσεις του κανονισμού «περί προϋποθέσεων παροχής κατοικίας και δανείων υπό του ΟΕΚ», όπως ισχύει κάθε φορά: Ειδικά οι δικαιούχοι που κατοικούν στις σεισμόπληκτες περιοχές της Μεσσηνίας και της Ηλείας αρκεί να έχουν πραγματοποιήσει 900 μόνον ημέρες εργασίας στην ασφάλιση, ανεξάρτητα από το χρόνο πραγματοποίησης. Επίσης οι δικαιούχοι των Νομών Μεσσηνίας και Ηλείας που κατοικούν σε λυόμενα, εφόσον τα εγκαταλείψουν για να εγκατασταθούν σε κατοικία της περιοχής και τούτο αποδεικνύεται από βεβαίωση της Δημοτικής αρχής, δικαιούνται επίδομα ενοικίου από 1.10.1988 μέχρι 31.12.1990 εφόσον έχουν πραγματοποιήσει 250 ημέρες εργασίας στην ασφάλιση ανεξάρτητα από το χρόνο πραγματοποίησής τους. 4.Το καταβαλλόμενο την 1 Οκτ. 1988 μηνιαίο μίσθωμα από κάθε δικαιούχο, δεν πρέπει να ξεπερνά τις 25.000 δρχ. για τα μεμονωμένα άτομα ή τις 30.000 δρχ. για τα ζευγάρια, προσαυξανόμενο κατά 4.000 δρχ. για κάθε παιδί. 15.Β.β.59 Οργανισμός Εργατικής Κατοικίας 5.Κατά τη διάρκεια της επιδότησης του ενοικίου, οι δικαιούχοι που τη λαμβάνουν, δεν έχουν δικαίωμα συμμετοχής στα άλλα στεγαστικά προγράμματα του ΟΕΚ. Από τη ρύθμιση αυτή εξαιρούνται οι σεισμόπληκτοι των περιοχών Μεσσηνίας και Ηλείας που εγκαταλείπουν τα λυόμενα, καθώς και περιπτώσεις, κατά κατηγορίες, που καθορίζονται με αποφάσεις του Δ.Σ. του ΟΕΚ. Δικαίωμα συμμετοχής έχουν και πάλι μετά τη λήξη του χρόνου του προγράμματος της επιδότησης του ενοικίου. 6.Τα δικαιολογητικά που πρέπει να συνοδεύουν τις αιτήσεις των δικαιούχων, για να αποδειχθεί ότι πληρούν τις προϋποθέσεις του προγράμματος αυτού, καθώς και τις ασφαλιστικές προϋποθέσεις του κανονισμού, καθορίζονται με απόφαση του Δ.Σ. του ΟΕΚ. 7.Έναρξη καταβολής του επιδόματος γίνεται από την 1 Ιαν. 1989. Αιτήσεις με δικαιολογητικά υποβάλλονται μέχρι την 31 Μαρτ. 1989. Η καταβολή του επιδόματος διαρκεί τρία χρόνια και καταβάλλεται αναδρομικά, εφόσον πληρούνται οι προϋποθέσεις. 8.Για τις κατηγορίες α και β του σημείου 2 της απόφασης, η επιδότηση ενοικίου καθορίζεται στο ποσό: των δρχ. 6.000 για ετήσιο οικογεν. εισόδημα από 1.100.001 - 1.200.000 δρχ. των δρχ. 7.000 για ετήσιο οικογεν. εισόδημα από 1.000.001 - 1.100.000 δρχ. των δρχ. 8.000 για ετήσιο οικογεν. εισόδημα από 700.001 - 1.000.000 δρχ. για την κατηγορία γ του σημείου 2 της απόφασης, στο ποσό: των δρχ. 10.000 για ετήσιο οικογενειακό εισόδημα ίσο ή μικρότερο των 700.000 δρχ. Στους δικαιούχους των σεισμόπληκτων περιοχών η επιδότηση ανέρχεται σε δρχ. 15.000 το μήνα. Για δικαιούχους σεισμόπληκτων περιοχών, με απόφαση του Δ.Σ. του Ο.Ε.Κ., μπορεί να καθορίζονται αυξημένα ποσά και ευνοϊκότερες προϋποθέσεις κατά κατηγορίες δικαιούχων, για τη συμμετοχή τους στο πρόγραμμα επιδότησης ενοικίου. 9.Η επιδότηση που θα καταβάλλεται στους δικαιούχους του Ο.Ε.Κ. δεν υπόκειται σε φορολογικές επιβαρύνσεις. 10.Ο Ο.Ε.Κ. μπορεί να αναθέτει την εκτέλεση του προγράμματος σε πιστωτικούς Οργανισμούς ή ΟΤΑ. Η απόφαση αυτή, που θα κυρωθεί με Νόμο, να κοινοποιηθεί και να δημοσιευθεί στην Εφημερίδα της Κυβερνήσεως. Κυρώθηκε από τότε που εκδόθηκε με την παρ. 1 άρθρ. 36 Νόμ. 1836/14-14 Μαρτ. 1989 (ΦΕΚ Α΄ 79) (ανωτ. σελ. 32,38). 